শেষ পর্যন্ত ক্রিকেট খেলাটা আর জেন্টলম্যান’স গেম রইল না। বেশ কিছু দিন ধরে আলোচনা করার পর, আইসিসি ঠিক করতে চলেছে, মাঠে খেলোয়াড়দের অভব্য আচরণের জন্য মাঠেই তাঁদের হলুদ বা লাল কার্ড দেখাবেন আম্পায়াররা। সারা বিশ্বে যখন ফুটবল খেলায় হলুদ বা লাল কার্ড দেখানোর প্রবণতা কমতে চলেছে, ঠিক তখন ক্রিকেট খেলায় এই নিয়ম চালু হতে চলেছে। ব্যাপারটা ক্রিকেট খেলার পক্ষে মোটেও ভাল বিজ্ঞাপন নয়।